Document ID: 32006R0704

A BIZOTTSÁG 704/2006/EK RENDELETE
(2006. május 8.)
a szarvasmarhafélék 0202 KN-kód alá tartozó, fagyasztott húsára, illetve a 0206 29 91 KN-kód alá tartozó termékekre vonatkozóan vámkontingens megnyitásáról, valamint e vámkontingensnek a 2006. július 1-jétől2007. június 30-ig tartó időszak alatti kezeléséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1) és különösen annak 32. cikke (1) bekezdésére,
mivel:
(1)
A WTO CXL engedményes listája a szarvasmarhafélék 0202 KN-kód alá tartozó, fagyasztott húsára, illetve a 0206 29 91 KN-kód alá tartozó termékekre vonatkozóan évi 53 000 tonnás behozatali vámkontingens megnyitását írja elő a Közösség számára (tételszám: 09.4003). Meg kell állapítani a 2006. július 1-jén kezdődő 2006/2007. kontingensévre vonatkozó végrehajtási szabályokat.
(2)
A 2005/2006. évi kontingens kezelése a 0202 KN-kód alá tartozó, szarvasmarhafélék fagyasztott húsára, illetve a 0206 12 91 KN-kód alá tartozó termékekre vonatkozóan vámkontingens megnyitásáról és kezeléséről (2005. július 1-jétől2006. június 30-ig) szóló, 2005. május 12-i 715/2005/EK bizottsági rendelet (2) rendelkezéseivel összhangban történt. A rendelet bevezetett egy, az importteljesítmény feltételén alapuló igazgatási módszert annak biztosítása érdekében, hogy a kontingens olyan hivatásos piaci szereplőkhöz jusson, akik a marhahús behozatalát törvényes keretek között intézik.
(3)
Az említett módszer alkalmazása a tapasztalatok szerint pozitív eredményekhez vezetett, ezért helyénvaló fenntartani ezt az igazgatási módszert a 2006. július 1. és 2007. június 30. közötti kontingensidőszakra is.
(4)
Tekintettel a Bulgáriának és Romániának az Európai Unióhoz történő csatlakozásáról szóló szerződés közelgő hatálybalépésére, a szóban forgó szerződés 39. cikkének sérelme nélkül, továbbá annak érdekében, hogy az említett országok piaci szereplői a csatlakozás időpontjától kezdve részesülhessenek az e kontingens által nyújtott előnyökből, a kontingensidőszakot két részidőszakra kell bontani, és a kontingens alapján rendelkezésre álló mennyiséget a Közösség és a szállító országok között e kontingens keretében alkalmazott hagyományos kereskedelmi gyakorlatok figyelembevételével el kell osztani ezen részidőszakokra.
(5)
A jogosult behozatalra olyan referenciaidőszakot célszerű meghatározni, amely elég hosszú a reprezentatív teljesítmény felméréséhez, miközben kellőképpen időszerű ahhoz, hogy tükrözze a kereskedelem legújabb tendenciáit.
(6)
Az ellenőrzéshez kapcsolódó okokból a behozatali jogok iránti kérelmeket azokban a tagállamokban kell benyújtani, ahol a piaci szereplőt felvették a nemzeti HÉA-nyilvántartásba.
(7)
A spekuláció megelőzése céljából egy, a behozatali jogokra szóló vámbiztosítékot kell megállapítani valamennyi, a kontingens keretében kérelmet benyújtó piaci szereplő számára.
(8)
Abból a célból, hogy a piaci szereplőket kötelezzék a kiosztott behozatali jogok összességét magában foglaló behozatali engedélyek kérelmezésére, meg kell állapítani, hogy ez a kötelezettség a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról szóló, 1985. július 22-i 2220/85/EGK bizottsági rendelet (3) értelmében elsődleges követelménynek minősül.
(9)
Az e rendelet alapján kiállított behozatali engedélyekre a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendeletet (4), valamint a marha- és borjúhús-ágazatbeli behozatali és kiviteli engedélyekre vonatkozó alkalmazási szabályokról, valamint a 2377/80/EGK rendelet hatályon kívül helyezéséről szóló, 1995. június 26-i 1445/95/EK bizottsági rendeletet (5) kell alkalmazni, kivéve azokat az eseteket, amelyekre eltérések vonatkoznak.
(10)
A Marha- és Borjúhúspiaci Irányítóbizottság az elnöke által kitűzött határidőn belül nem nyilvánított véleményt,
ELFOGADTA EZT A RENDELETET:
1. cikk
(1) A 2006. július 1-jétől2007. június 30-ig tartó időszakra, a kicsontozott hús súlyában kifejezve összesen 53 000 tonnás vámkontingens megnyitására kerül sor a szarvasmarhafélék 0202 KN-kód alá tartozó, fagyasztott húsára, illetve a 0206 29 91 KN-kód alá tartozó termékekre vonatkozóan.
A vámkontingens tételszáma 09.4003.
(2) Az (1) bekezdésben előírt kontingensre vonatkozó, közös vámtarifa szerinti értékvámtétel 20 %.
(3) Az (1) bekezdésben említett mennyiséget a következőképpen kell elosztani:
a)
37 000 tonna a 2006. július 1-jétől2006. december 31-ig tartó időszakra;
b)
16 000 tonna a 2007. január 1-jétől2007. június 30-ig tartó időszakra.
2. cikk
E rendelet alkalmazásában:
a)
a csontos hús 100 kilogrammja 77 kilogramm kicsontozott húsnak felel meg;
b)
a „fagyasztott hús” olyan hús, amelyet lefagyasztottak, és amelynek belső hőmérséklete a Közösség vámterületére való belépéskor - 12 °C vagy ennél alacsonyabb.
3. cikk
(1) A közösségi piaci szereplők referenciamennyiség alapján kérelmezhetnek behozatali jogokat, amely referenciamennyiség azoknak a 0201, 0202, 0206 10 95 vagy 0206 29 91 KN-kód alá tartozó marhahúsmennyiségeknek felel meg, amelyeket a piaci szereplők saját számlájukra hoztak be a vonatkozó vámrendelkezések értelmében, 2005. május 1. és 2006. április 30. között.
Figyelemmel Bulgária és Románia csatlakozási szerződésének 2007. január 1-jén történő hatálybalépésére, ezen országok piaci szereplői kérelmezhetnek behozatali jogokat a kontingens második részidőszakában rendelkezésre álló, az 1. cikk (3) bekezdésének b) pontjában említett mennyiségre vonatkozóan, az időszak során megvalósuló behozatal alapján és az e bekezdés első albekezdésében említett termékek tekintetében.
(2) A referenciabehozatallal rendelkező vállalatok egyesülésével létrejött vállalkozások továbbra is használhatják az említett referenciabehozatalokat a kérelem alapjaként.
(3) A behozatali jog iránti kérelemhez csatolni kell az (1) bekezdésben említett behozatalokra vonatkozó bizonyítékot; bizonyíték gyanánt a szabad forgalomba bocsátásra vonatkozó vámáru-nyilatkozatnak egy, a címzett részére kiállított, megfelelő záradékkal ellátott példányát kell benyújtani.
Azok a piaci szereplők azonban, akik ezt a bizonyítékot a vámkontingens első részidőszakában rendelkezésre álló, az 1. cikk (3) bekezdésének a) pontjában említett mennyiségre vonatkozó behozatali jog iránti kérelmükhöz már csatolták, a kontingens második részidőszakában rendelkezésre álló, az 1. cikk (3) bekezdésének b) pontjában meghatározott mennyiségre vonatkozó behozatali jog iránti kérelmükhöz nem kötelesek mellékelni ilyen bizonyítékot.
4. cikk
(1) A behozatali jogok iránti kérelmeket el kell juttatni annak a tagállamnak az illetékes hatóságához, ahol a kérelmező a nemzeti HÉA-nyilvántartásban szerepel; a kérelmek beérkezési határideje:
a)
az ennek a rendeletnek az Európai Unió Hivatalos Lapjában való kihirdetését követő második péntek, brüsszeli idő szerint 13.00 óra az 1. cikk (3) bekezdésének a) pontjában említett részidőszakra vonatkozó kérelmek esetében;
b)
2007. január 12., brüsszeli idő szerint 13.00 óra az 1. cikk (3) bekezdésének b) pontjában említett részidőszakra vonatkozó kérelmek esetében.
A kérelmezett behozatali jogokat a 3. cikk alkalmazásában referenciamennyiségként bemutatott mennyiségek összessége alkotja.
(2) A benyújtott okmányok ellenőrzését követően a tagállamok legkésőbb a kérelmek benyújtására vonatkozóan az (1) bekezdésben meghatározott határidők lejártát követő harmadik pénteken közlik a Bizottsággal az 1. cikkben biztosított kontingens alá tartozó behozatali jogokat kérelmezők listáját, beleértve elsősorban a kérelmezők nevét és címét, valamint az érintett referencia-időszak alatt jogosultan importált hús mennyiségeit.
(3) A (2) bekezdésben említett információk közlése az I. mellékletben szereplő formanyomtatványon, fax vagy e-mail útján történik, akkor is, ha semmilyen adatot nem adnak meg.
5. cikk
A Bizottság a lehető legrövidebb időn belül meghatározza az 1. cikk (1) bekezdésében biztosított vámkontingens keretében odaítélhető behozatali jogok mértékét. Amennyiben a kérelmezett behozatali jogokban szereplő mennyiségek meghaladják az 1. cikk (1) bekezdésében említett rendelkezésre álló mennyiséget, a Bizottság elosztási együtthatót határoz meg.
6. cikk
(1) Ahhoz, hogy a behozatali jogok iránti kérelem elfogadható legyen, a kicsontozott hús minden 100 kilogrammja után 6 EUR összegű biztosítékot kell mellékelni hozzá.
(2) Amennyiben az 5. cikkben említett elosztási együttható alkalmazása következtében a kérelmezettnél kevesebb behozatali jog szétosztására kerül sor, a letétbe helyezett biztosítékot azonnal arányosan fel kell szabadítani.
(3) A szétosztott behozatali jogok összességének megfelelő egy vagy több behozatali engedély iránti kérelem a 2220/85/EGK rendelet 20. cikke (2) bekezdésének értelmében elsődleges követelménynek minősül.
7. cikk
(1) A szétosztott mennyiségek behozatalának feltétele egy vagy több behozatali engedély bemutatása.
(2) Az engedélykérelmeket kizárólag abban a tagállamban lehet benyújtani, amelyben a kérelmező az 1. cikk (1) bekezdése szerinti kontingens keretében behozatali jogokat kapott.
Minden egyes behozatali engedély kiadása maga után vonja a megkapott behozatali jogok megfelelő csökkentését.
(3) Az engedélykérelmeknek és az engedélyeknek a következőket kell tartalmazniuk:
a)
a 16. rovatban a KN-kódok következő csoportjainak egyikét:
-
0202 10 00, 0202 20,
-
0202 30, 0206 29 91;
b)
a 20. rovatban a II. mellékletben felsorolt bejegyzések egyikét.
8. cikk
(1) E rendelet eltérő rendelkezése hiányában az 1291/2000/EK és az 1445/95/EK rendeletet kell alkalmazni.
(2) Az 1291/2000/EK rendelet 50. cikke (1) bekezdésének megfelelően a közös vámtarifa alapján kiszabott, a szabad forgalomba bocsátásra vonatkozó vámáru-nyilatkozat elfogadásának napján alkalmazandó vám teljes összegét be kell szedni minden, a behozatali engedélyen feltüntetett mennyiséget meghaladóan behozott mennyiségre vonatkozóan.
(3) 2007. június 30. után valamennyi behozatali engedély érvényét veszti.
9. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. május 8-án.

Labels: 3
17